НАЦРТ

На основу члана 6. Закона о начину одређивања максималног броја запослених у јавном сектору ("Службени гласник РС", број 68/2015, 81/2016-Одлука УС и 95/2018), Одлуке о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за 2017. годину („Службени гласник РС“ бр. 61/2017, 82/2017, 92/2017, 111/2017, 14/2018, 45/2018, 78/2018, 89/2018, 102/2018, 30/2019, 42/2019 и 59/2019 ) и члана 37. Статута Града Ниша ("Службени лист Града Ниша“, бр. 88/2008, 143/2016 и 18/2019),

Скупштина Града Ниша, на седници одржаној 2019. године, донелаје

**О Д Л У К У O ИЗМЕНАМА ОДЛУКЕ**

**О МАКСИМАЛНОМ БРОЈУ ЗАПОСЛЕНИХ НА НЕОДРЕЂЕНО ВРЕМЕ У СИСТЕМУ ЈАВНОГ СЕКТОРА ГРАДА НИША ЗА 2017. ГОДИНУ**

1. У Одлуци о максималном броју запослених на неодређено време у систему јавног сектора града Ниша за 2017.годину („Службени лист Града Ниша“, број 106/2017, 18/2018, 65/2018, 44/2019, 63/2019 и 69/2019), тачка 2 мења се и гласи:

„2. Максималан број запослених на неодређено време, у систему јавног сектора Града Ниша за 2017.годину по организационим облицима је:

|  |  |  |
| --- | --- | --- |
| Р.бр. | ПО ОГРАНИЗАЦИОНИМ ОБЛИЦИМА ЗА 2017. ГОДИНУ | укупно: 5.585 |
| 1. | Заштитник грађана | 5 |
| 2. | Правобранилаштво Града Ниша | 18 |
| 3. | Буџетска инспекција | 8 |
| 4. | Служба за интерну ревизију органа и служби Града Ниша | 3 |
| 5. | Градска управа града Ниша | 750 |
| 6. | Служба за послове Скупштине града | 28 |
| 7. | Служба за послове Градоначелника | 25 |
| 8. | Служба за послове Градског већа | 22 |
| 9. | Канцеларија за локални економски развој и пројекте | 38 |
| 10. | Центар за дневни боравак деце омладине и одраслих лица ментално ометених у развоју “Мара“ | 44 |
| 11. | Јавна предшколска установа „Пчелица“Ниш | 880 |
| 12. | Дечији културни центар | 44 |
| 13. | Народни музеј Ниш | 54 |
| 14. | Народна библиотека“Стеван Сремац“ Ниш | 57 |
| 15. | Народно позориште у Нишу | 84 |
| 16. | Позориште лутака у Нишу | 48 |
| 17. | Нишки симфонијски оркестар | 45 |
| 18. | Галерија савремене ликовне уметности | 21 |
| 19. | Установа Нишки културни центар | 39 |
| 20. | Историјски архив Ниш у Нишу | 19 |
| 21. | Завод за заштиту споменика културе Ниш | 19 |
| 22. | Установа за физичку културу спортски центар „Чаир“ | 125 |
| 23. | Регионални Центар за професионални развој запослених у образовању Ниш | 16 |
| 24. | Туристичка организација Ниш | 16 |
| 25. | Сигурна кућа за жене и децу жртве породичног насиља | 12 |
| 26. | ЈП Дирекција за изградњу Града Ниша | 50 |
| 27. | ЈП“Градска стамбена агенција“ Ниш | 10 |
| 28. | ЈП „Завод за урбанизам Ниш“ | 67 |
| 29. | ЈКП „ Дирекција за јавни превоз Града Ниша“ | 112 |
| 30. | ЈП“ Нишстан“ | 151 |
| 31. | ЈКП „ Горица“ | 110 |
| 32. | ЈКП „ Паркинг –сервис“ Ниш | 173 |
| 33. | ЈКП „ Тржница“ | 185 |
| 34. | ЈКП“ Медиана“ | 1000 |
| 35. | ЈКП „ Наиссус“ | 743 |
| 36. | ЈКП „ Градска топлана“ Ниш | 221 |
| 37. | ЈКП „ Обједињена наплата“ Ниш | 119 |
| 38. | Установа „ Дивљана“ Ниш | 15 |
| 39. | Градска општина Медијана | 41 |
| 40. | Градска општина Нишка Бања | 39 |
| 41. | Градска општина Црвени Крст | 35 |
| 42. | Градска општина Палилула | 49 |
| 43. | Градска општина Панталеј | 45 |

„

2. Ова одлука ступа на снагу осмог дана од дана објављивања у "Службеном листу Града Ниша".

Број:\_\_\_\_\_\_\_\_

У Нишу, \_\_\_\_\_\_2019. године

**СКУПШТИНА ГРАДА НИША**

Председник

Мр Раде Рајковић

**О б р а з л о ж е њ е**

Правни основ за доношење Одлуке о изменама Одлуке о максималном броју запослених на неодређено време у систему јавног сектора Града Ниша за 2017. годину је члан 6. Закона о начину одређивања максималног броја запослених у јавном сектору ("Службени гласник РС", број 68/2015, 81/2016-Одлука УС и 95/2018), којим се прописује обавеза скупштине јединице локалне самоуправе да утврди максимални број запослених за сваки организациони облик у систему локалне самоуправе, Одлука о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за 2017. годину („Службени гласник РС“ бр. 61/2017, 82/2017, 92/2017, 111/2017, 14/2018, 45/2018, 78/2018, 89/2018, 102/2018, 30/2019, 42/2019 и 59/2019), Владе Републике Србије, којом је за Град Ниш одређен максималан број запослених на неодређено време и то 5.585 запослених и члан 37. Статута Града Ниша ("Службени лист Града Ниша“, бр. 88/2008, 143/2016 и 18/2019), којим је прописано да Скупштина Града Ниша доноси прописе и друге опште акте.

Сагласно Закону о Правобранилаштву Града Ниша, Правобранилаштво Града Ниша је орган Града који предузима мере и правна средства ради правне заштите имовине и имовинских интереса Града Ниша и његових органа.

Осим надлежности и делокруга рада Правобранилаштва прописаних Законом о правобранилаштву, надлежност Правобранилаштва је предвиђена и другим прописима: Законом о планирању и изградњи, Законом о експропријацији, Законом о јавној својини, Законом о парничном поступку и др. Правобранилаштво предузима мере и правна средства ради правне заштите имовине и имовинских интереса пред судовима у парничним, ванпарничним, извршним, управним, стечајним, ликвидационим поступцима, као и у другим поступцима пред другим надлежним органима.

Број предмета и динамика рада Правобранилаштва Града Ниша не зависи од овог органа, већ је условљена радом судова, а пре свега законитим и правилним радом градских управа Града Ниша, органа и служби Града и јавних, јавно комуналних предузећа и установа, чији је оснивач Град Ниш.

Од 2014 до 2018 године значајно увећање је евидентирано у броју парничних, ванпарничних и извршних поступака у којима је овај орган активно учествује.

Стога сматрамо целисходним да се измени Одлука о максималном броју запослених на неодређено време у систему јавног сектора Града Ниша на тај начин што би се број запослених на неодређено време у Правобранилаштву Града Ниша увећао за још једног извршиоца.

Такође, предлаже се смањење броја запослених на неодређено време у Градској управи града Ниша са 751 на 750 запослених.

Одлуком о оснивању Јавне предшколске установе ,,Пчелица“ Ниш ("Службени лист Града Ниша“, бр.5/2018) промењен назив установе из некадашњег назива ,,Предшколска установа Ниш“ у Јавна предшколска установа ,,Пчелица“ Ниш, док је Одлуком о оснивању Дечијег културног центра Ниш ("Службени лист Града Ниша“, бр. 112/2018) између осталог промењен назив из Установе дечији центар Ниш у Дечији културни центар Ниш, те и одатле потреба за изменом предметне одлуке.

Овим изменама укупан број запослених на неодређено време у систему јавног сектора града Ниша за 2017.године се не мења, остаје 5.585 запослених на неодређено време, и у складу је са Одлуком о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за 2017.годину („Службени гласник РС“, број 61/2017, 82/2017, 92/2017, 111/2017, 14/2018, 45/2018, 78/2018, 89/2018, 102/2018, 30/2019, 42/2019 и 59/2019).

За реализацију ове одлуке нису потребна додатна финансијска средства у Буџету града Ниша за 2019.годину и наредне две године.

На основу изложеног, предлаже се доношење Одлуке о изменама Одлуке о максималном броју запослених на неодређено време у систему јавног сектора Града Ниша за 2017. годину.

ГРАДСКА УПРАВА ГРАДА НИША

НАЧЕЛНИК

Љубиша Јанић